CELEX: 32020R0004
Language: lt
Date: 2019-08-29 00:00:00
Title: Komisijos deleguotasis reglamentas (ES) 2020/4 2019 m. rugpjūčio 29 d. kuriuo iš dalies keičiamas Deleguotasis reglamentas (ES) 2017/86, kuriuo nustatomas tam tikrai priedugnio žvejybai Viduržemio jūroje taikomas žuvų išmetimo į jūrą mažinimo planas

6.1.2020   
               
               
                  LT
               
               
                  Europos Sąjungos oficialusis leidinys
               
               
                  L 2/5
               
            
         KOMISIJOS DELEGUOTASIS REGLAMENTAS (ES) 2020/4
         2019 m. rugpjūčio 29 d.
         kuriuo iš dalies keičiamas Deleguotasis reglamentas (ES) 2017/86, kuriuo nustatomas tam tikrai priedugnio žvejybai Viduržemio jūroje taikomas žuvų išmetimo į jūrą mažinimo planas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 11 d. Europos Parlamento ir Tarybos reglamentą (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (1), ypač į jo 15 straipsnio 6 dalį ir 18 straipsnio 1 bei 3 dalis,
         kadangi:
         
                     (1)
                  
                  
                     Reglamentu (ES) Nr. 1380/2013 siekiama palaipsniui sustabdyti laimikio, sužvejoto vykdant Sąjungos žvejybą, išmetimą į jūrą, nustatant įpareigojimą iškrauti rūšių, kurioms taikomi laimikio limitai, individų laimikį, o vykdant žvejybą Viduržemio jūroje – ir rūšių, kurioms taikomi Europos Parlamento ir Tarybos reglamento (ES) Nr. 2019/1241 (2) IX priede nustatyti mažiausi dydžiai, individų laimikį;
                  
               
                     (2)
                  
                  
                     pagal Reglamento (ES) Nr. 1380/2013 15 straipsnio 1 dalies d punktą demersinei žvejybai Viduržemio jūroje įpareigojimas iškrauti rūšių, pagal kurias apibrėžiama žvejybos rūšis, individų laimikį pradedamas taikyti ne vėliau kaip 2017 m. sausio 1 d., o visų kitų rūšių individų laimikį – ne vėliau kaip 2019 m. sausio 1 d.;
                  
               
                     (3)
                  
                  
                     Europos Parlamento ir Tarybos reglamentu (ES) 2019/1022 (3) nustatomas daugiametis vakarų Viduržemio jūros demersinių išteklių žvejybos valdymo planas. Prancūzija, Italija ir Ispanija pateikė bendrą rekomendaciją, kurioje prašoma leisti taikyti de minimis išimtį dugniniais tralais sužvejotam laimikiui. Tačiau šis prašymas bendrai taikomas visai trylikos rūšių grupei, iš kurios į daugiamečio plano taikymo sritį patenka tik viena rūšis. Bendroje rekomendacijoje taip pat prašoma leisti taikyti išimtį pelaginių žuvų priegaudai, sužvejotai dugniniais tralais. Tačiau šis prašymas taikomas žvejybai, kurios metu žvejojami ne tik į daugiametį planą įtraukti, bet ir kiti demersiniai ištekliai;
                  
               
                     (4)
                  
                  
                     iki šiol daugiamečių planų, susijusių su Adrijos jūra ir pietrytine Viduržemio jūros dalimi, nebuvo priimta;
                  
               
                     (5)
                  
                  
                     siekiant įgyvendinti įpareigojimą iškrauti laimikį, Reglamento (ES) Nr. 1380/2013 15 straipsnio 6 dalimi Komisija įgaliojama remiantis bendromis rekomendacijomis, kurias, pasikonsultavusios su atitinkamomis patariamosiomis tarybomis, parengia valstybės narės, deleguotaisiais aktais priimti išmetimo į jūrą mažinimo planus, taikomus ne ilgesnį kaip trejų metų laikotarpį, kuris gali būti pratęstas iš viso dar trejais metais;
                  
               
                     (6)
                  
                  
                     remiantis trimis bendromis rekomendacijomis, kurias 2016 m. Komisijai pateikė kelios tiesioginių valdymo interesų Viduržemio jūroje turinčios valstybės narės (Graikija, Ispanija, Prancūzija, Kroatija, Italija, Kipras, Malta ir Slovėnija), Komisijos deleguotuoju reglamentu (ES) 2017/86 (4) nustatytas išmetimo į jūrą mažinimo planas, 2017 m. sausio 1 d. – 2019 m. gruodžio 31 d. taikytinas tam tikrai demersinei žvejybai Viduržemio jūroje. Šios trys bendros rekomendacijos pateiktos atitinkamai dėl vakarinės Viduržemio jūros dalies, Adrijos jūros ir pietrytinės Viduržemio jūros dalies;
                  
               
                     (7)
                  
                  
                     remiantis bendromis rekomendacijomis dėl vakarinės Viduržemio jūros dalies, Adrijos jūros ir pietrytinės Viduržemio jūros dalies, kurias pateikė atitinkamos tiesioginių valdymo interesų turinčios valstybės narės, Deleguotasis reglamentas (ES) 2017/86 iš dalies pakeistas Komisijos deleguotuoju reglamentu (ES) 2018/153 (5) ir Komisijos deleguotuoju reglamentu (ES) 2018/2036 (6);
                  
               
                     (8)
                  
                  
                     pasikonsultavusios regioninėje aukšto lygio grupėje Pescamed, Prancūzija, Italija ir Ispanija 2019 m. gegužės mėn. Komisijai pateikė bendrą rekomendaciją dėl demersinei žvejybai vakarinėje Viduržemio jūros dalyje skirto išmetimo į jūrą mažinimo plano;
                  
               
                     (9)
                  
                  
                     pasikonsultavę regioninėje aukšto lygio grupėje Sudestmed, Kipras, Graikija, Italija ir Malta 2019 m. gegužės mėn. Komisijai pateikė bendrą rekomendaciją dėl demersinei žvejybai pietrytinėje Viduržemio jūros dalyje skirto išmetimo į jūrą mažinimo plano;
                  
               
                     (10)
                  
                  
                     pasikonsultavusios regioninėje aukšto lygio grupėje Adriatica, Kroatija, Italija ir Slovėnija 2019 m. gegužės mėn. Komisijai pateikė bendrą rekomendaciją dėl demersinei žvejybai Adrijos jūroje skirto išmetimo į jūrą mažinimo plano.
                  
               
                     (11)
                  
                  
                     šias tris bendras rekomendacijas 2019 m. liepos 1–5 d. vykusioje vasaros plenarinėje sesijoje įvertino Žuvininkystės mokslo, technikos ir ekonomikos komitetas (ŽMTEK) (7);
                  
               
                     (12)
                  
                  
                     2019 m. liepos mėn. trys valstybių narių aukšto lygio grupės pateikė atnaujintas bendras rekomendacijas, kurios buvo suderintos su mokslinėmis rekomendacijomis;
                  
               
                     (13)
                  
                  
                     pagal Reglamento (ES) Nr. 1380/2013 18 straipsnį Komisija atsižvelgė tiek į ŽMTEK vertinimą, tiek į poreikį, kad valstybės narės užtikrintų visapusišką įpareigojimo iškrauti laimikį įgyvendinimą;
                  
               
                     (14)
                  
                  
                     atnaujintoje bendroje rekomendacijoje dėl vakarinės Viduržemio jūros dalies siūloma, kaip numatyta Reglamento (ES) Nr. 1380/2013 15 straipsnio 5 dalies b punkte, išgyvenamumu grindžiamą išimtį raudonpelekiams pagelams (Pagellus bogaraveo), sužvejotiems žvejybos įrankiais su kabliukais ir ūdomis (LHP, LHM, LLS, LLD, LL, LTL, LX), taikyti iki 2021 m. gruodžio 31 d. ŽMTEK nuomone, 2018 m. buvo pateikta įrodymų, pagrindžiančių šią išimtį. 2019 m. pateiktais duomenimis šis prašymas dar tvirčiau pagrindžiamas. Todėl šios išimties taikymą reikėtų pratęsti iki 2021 m. gruodžio 31 d.;
                  
               
                     (15)
                  
                  
                     visose trijose atnaujintose bendrose rekomendacijose siūloma išgyvenamumu grindžiamą išimtį europiniams omarams (Homarus gammarus) ir paprastiesiems langustams (Palinuridae), sužvejotiems tinklais (GNS, GN, GND, GNC, GTN, GTR, GEN) ir bučiais bei gaudyklėmis (FPO, FIX) vakarinėje Viduržemio jūros dalyje, Adrijos jūroje ir pietrytinėje Viduržemio jūros dalyje taikyti iki 2021 m. gruodžio 31 d. ŽMTEK nuomone, papildomų įrodymų pateikimo metodas buvo patikimas ir išgyvenimo rodiklis yra aukštas (64 %). Atsižvelgiant į tai, kas išdėstyta pirmiau, šių išimčių taikymą reikėtų pratęsti iki 2021 m. gruodžio 31 d.;
                  
               
                     (16)
                  
                  
                     atnaujintoje bendroje rekomendacijoje dėl vakarų Viduržemio jūros siūloma, kaip numatyta Reglamento (ES) Nr. 1380/2013 15 straipsnio 5 dalies c punkte, de minimis išimtį taikyti paprastiesiems vilkešeriams (Dicentrarchus labrax), mažiesiems sargams (Diplodus annularis), dryžiesiems dančiukams (Diplodus
                        puntazzo), baltiesiems sargams (Diplodus sargus), snapasnukiams sargams (Diplodus vulgaris), gruperiams meroms (Epinephelus spp.), atlantiniams dumblarausiams karosams (Lithognathus mormyrus), sidabriniams pagelams (Pagellus acarne), raudonpelekiams pagelams (Pagellus bogaraveo), raudoniesiems pagelams (Pagellus erythrinus), paprastiesiems pagrams (Pagrus pagrus), amerikinėms rudosioms černoms (Polyprion americanus), europiniams jūrų liežuviams (Solea solea), auksaspalvėms doradoms (Sparus aurata) ir ilganosėms rausvosioms krevetėms (Parapenaeus longirostris): ne daugiau kaip 5 % bendro metinio laivų, naudojančių dugninius tralus (OTB, OTT, PTB, TBN, TBS, TB, OT, PT, TX), sužvejoto tų rūšių individų laimikio 2020 ir 2021 m.; ne daugiau kaip 3 % bendro metinio laivų, naudojančių žiauninius ir sieninius tinklus (GNS, GN, GND, GNC, GTN, GTR, GEN), sužvejoto tų rūšių, išskyrus ilganoses rausvąsias krevetes, individų laimikio 2020 ir 2021 m.; ir ne daugiau kaip 1 % bendro metinio laivų, naudojančių žvejybos įrankius su kabliukais ir ūdas (LHP, LHM, LLS, LLD, LL, LTL, LX), sužvejoto tų rūšių, išskyrus raudonpelekius pagelus ir ilganoses rausvąsias krevetes, individų laimikio 2020 ir 2021 m. ŽMTEK nuomone, pateikta įrodymų, kad dėl laimikiui tvarkyti ir rūšiuoti laive papildomai sugaišto laiko padidėja išlaidos. ŽMTEK taip pat pažymėjo, kad yra įrodymų dėl nepageidaujamo laimikio tvarkymo krante išlaidų, patiriamų dėl to, kad toks tvarkymas Viduržemio jūros regione sudėtingas, nes laivyną daugiausia sudaro maži laivai, iškraunantys savo laimikį įvairiuose pakrantėje išsibarsčiusiuose uostuose. Remdamasis įrodymais ŽMTEK padarė išvadą, kad dėl nedidelio iškraunamo kiekio ir labai didelio iškrovimo vietų skaičiaus net ir tuo atveju, kai iškrautas nepageidaujamas laimikis galėtų būti parduotas, jo surinkimo išlaidos būtų neproporcingos;
                  
               
                     (17)
                  
                  
                     atnaujintoje bendroje rekomendacijoje dėl Adrijos jūros siūloma de minimis išimtį taikyti paprastiesiems vilkešeriams (Dicentrarchus labrax), mažiesiems sargams (Diplodus annularis), dryžiesiems dančiukams (Diplodus
                        puntazzo), baltiesiems sargams (Diplodus sargus), snapasnukiams sargams (Diplodus vulgaris), gruperiams meroms (Epinephelus spp.), atlantiniams dumblarausiams karosams (Lithognathus mormyrus), sidabriniams pagelams (Pagellus acarne), raudonpelekiams pagelams (Pagellus bogaraveo), raudoniesiems pagelams (Pagellus erythrinus), paprastiesiems pagrams (Pagrus pagrus), amerikinėms rudosioms černoms (Polyprion americanus), auksaspalvėms doradoms (Sparus aurata) ir ilganosėms rausvosioms krevetėms (Parapenaeus longirostris): ne daugiau kaip 5 % bendro metinio laivų, naudojančių dugninius tralus (OTB, OTT, PTB, TBN, TBS, TB, OT, PT, TX), sužvejoto tų rūšių individų laimikio 2020 ir 2021 m.; ne daugiau kaip 3 % bendro metinio laivų, naudojančių žiauninius ir sieninius tinklus (GNS, GN, GND, GNC, GTN, GTR, GEN), sužvejoto tų rūšių, išskyrus ilganoses rausvąsias krevetes, bet įskaitant europinius jūrų liežuvius, individų laimikio 2020 ir 2021 m.; ir ne daugiau kaip 1 % bendro metinio laivų, naudojančių žvejybos įrankius su kabliukais ir ūdas (LHP, LHM, LLS, LLD, LL, LTL, LX), sužvejoto tų rūšių, išskyrus raudonpelekius pagelus ir ilganoses rausvąsias krevetes, bet įskaitant europinius jūrų liežuvius, individų laimikio 2020 ir 2021 m. ŽMTEK nuomone, pateikta įrodymų, kad dėl laimikiui tvarkyti ir rūšiuoti laive papildomai sugaišto laiko padidėja išlaidos. ŽMTEK taip pat pažymėjo, kad yra įrodymų dėl nepageidaujamo laimikio tvarkymo krante išlaidų, patiriamų dėl to, kad toks tvarkymas Viduržemio jūros regione sudėtingas, nes laivyną daugiausia sudaro maži laivai, iškraunantys savo laimikį įvairiuose pakrantėje išsibarsčiusiuose uostuose. Remdamasis įrodymais ŽMTEK padarė išvadą, kad dėl nedidelio iškraunamo kiekio ir labai didelio iškrovimo vietų skaičiaus net ir tuo atveju, kai iškrautas nepageidaujamas laimikis galėtų būti parduotas, jo surinkimo išlaidos būtų neproporcingos;
                  
               
                     (18)
                  
                  
                     atnaujintoje bendroje rekomendacijoje dėl pietrynės Viduržemio jūros dalies siūloma de minimis išimtį taikyti paprastiesiems vilkešeriams (Dicentrarchus labrax), mažiesiems sargams (Diplodus annularis), dryžiesiems dančiukams (Diplodus
                        puntazzo), baltiesiems sargams (Diplodus sargus), snapasnukiams sargams (Diplodus vulgaris), gruperiams meroms (Epinephelus spp.), atlantiniams dumblarausiams karosams (Lithognathus mormyrus), sidabriniams pagelams (Pagellus acarne), raudonpelekiams pagelams (Pagellus bogaraveo), raudoniesiems pagelams (Pagellus erythrinus), paprastiesiems pagrams (Pagrus pagrus), amerikinėms rudosioms černoms (Polyprion americanus), europiniams jūrų liežuviams (Solea solea) ir auksaspalvėms doradoms (Sparus aurata): ne daugiau kaip 5 % bendro metinio laivų, naudojančių dugninius tralus (OTB, OTT, PTB, TBN, TBS, TB, OT, PT, TX), sužvejoto tų rūšių individų laimikio 2020 ir 2021 m; ne daugiau kaip 3 % bendro metinio laivų, naudojančių žiauninius ir sieninius tinklus (GNS, GN, GND, GNC, GTN, GTR, GEN), sužvejoto tų rūšių individų laimikio 2020 ir 2021 m.; ir ne daugiau kaip 1 % bendro metinio laivų, naudojančių žvejybos įrankius su kabliukais ir ūdas (LHP, LHM, LLS, LLD, LL, LTL, LX), sužvejoto tų rūšių, išskyrus raudonpelekius pagelus, bet įskaitant europines paprastąsias jūrines lydekas, individų laimikio 2020 ir 2021 m. ŽMTEK nuomone, pateikta įrodymų, kad dėl laimikiui tvarkyti ir rūšiuoti laive papildomai sugaišto laiko padidėja išlaidos. ŽMTEK taip pat pažymėjo, kad yra įrodymų dėl nepageidaujamo laimikio tvarkymo krante išlaidų, patiriamų dėl to, kad toks tvarkymas Viduržemio jūros regione sudėtingas, nes laivyną daugiausia sudaro maži laivai, iškraunantys savo laimikį įvairiuose pakrantėje išsibarsčiusiuose uostuose. Remdamasis įrodymais ŽMTEK padarė išvadą, kad dėl nedidelio iškraunamo kiekio ir labai didelio iškrovimo vietų skaičiaus net ir tuo atveju, kai iškrautas nepageidaujamas laimikis galėtų būti parduotas, jo surinkimo išlaidos būtų neproporcingos;
                  
               
                     (19)
                  
                  
                     ŽMTEK taip pat pažymėjo, kad 16, 17 ir 18 konstatuojamosiose dalyse minėtos išimtys apima plačią rūšių grupę, kuriai taikomos įvairūs žuvų išmetimo į jūrą limitai, tačiau, jo nuomone, toks platus taikymas, atsižvelgiant į atitinkamos žvejybos sudėtingumą, yra pagrįstas. Galiausiai, ŽMTEK manymu, taikant individualias de minimis išimtis vienai rūšiai greičiausiai atsiras daug atskirų išimčių, kurias bus taip pat sunku kontroliuoti. Siūlomos išimtys taikomos rūšių grupėms, apimančioms likusias rūšis, kurioms taikomi Reglamento (ES) 2019/1241 IX priede nustatyti mažiausi dydžiai ir kurioms šiuo metu netaikomi laimikio limitai, todėl netaikomos Reglamento (ES) Nr. 1380/2013 15 straipsnio 8 ir 9 dalys. Be to, tų rūšių individai sužvejojami vienu metu ir labai įvairiais kiekiais, todėl sunku taikyti vienam ištekliui skirtą metodą. Dar daugiau – tų rūšių individus sužvejoja nedideli žvejybos laivai, kurie juos iškrauna įvairiuose skirtinguose iškrovimo punktuose, išsibarsčiusiuose visoje pakrantėje;
                  
               
                     (20)
                  
                  
                     visose trijose atnaujintose bendrose rekomendacijose siūloma de minimis išimtį taikyti europiniams ančiuviams (Engraulis encrasicolus), europinėms sardinėms (Sardina
                        pilchardus), paprastosioms skumbrėms (Scomber spp.) ir paprastosioms stauridėms (Trachurus spp.) – ne daugiau kaip 5 % bendros metinės laivų, naudojančių dugninius tralus (OTB, OTT, PTB, TBN, TBS, TB, OT, PT, TX), vakarinėje Viduržemio jūros dalyje, Adrijos jūroje ir pietrytinėje Viduržemio jūros dalyje sužvejotos tų rūšių individų priegaudos 2020 ir 2021 m. ŽMTEK nuomone, pateikta įrodymų, kad dėl laimikiui tvarkyti ir rūšiuoti laive papildomai sugaišto laiko padidėja išlaidos. ŽMTEK taip pat pažymėjo, kad yra įrodymų dėl nepageidaujamo laimikio tvarkymo krante išlaidų, patiriamų dėl to, kad toks tvarkymas Viduržemio jūros regione sudėtingas. Remdamasis įrodymais ŽMTEK padarė išvadą, kad dėl nedidelio iškraunamo kiekio ir labai didelio iškrovimo vietų skaičiaus net ir tuo atveju, kai iškrautas nepageidaujamas laimikis galėtų būti parduotas, jo surinkimo išlaidos būtų neproporcingos;
                  
               
                     (21)
                  
                  
                     atsižvelgiant į tai, kas išdėstyta pirmiau, tikslinga 16, 17, 18 ir 20 konstatuojamosiose dalyse nurodytas de minimis išimtis taikyti iki 2021 m. gruodžio 31 d. laikantis bendrose rekomendacijose siūlomų procentinių dydžių ir neviršijant pagal Reglamento (ES) Nr. 1380/2013 15 straipsnio 1 dalį leidžiamų lygių;
                  
               
                     (22)
                  
                  
                     galiausiai, atnaujintoje bendroje rekomendacijoje dėl pietrytinės Viduržemio jūros dalies, siūloma išplėsti išmetimo į jūrą mažinimo plano geografinę taikymo sritį, kad ji apimtų 14, 21, 24, 26 ir 27 geografinius parajonius. ŽMTEK paminėjo šį pasiūlymą, tačiau nepateikė jokių kitų pastabų. Išplėtus taikymo sritį, kad ji apimtų visą pietrytinės Viduržemio jūros dalies baseiną, padidės nuoseklumas ir bus galima geriau įgyvendinti įpareigojimą iškrauti laimikį. Todėl toks geografinės taikymo srities išplėtimas atrodo tinkamas;
                  
               
                     (23)
                  
                  
                     valstybės narės atnaujino įsipareigojimą didinti žvejybos įrankių selektyvumą remiantis dabartinių mokslinių tyrimų programų rezultatais, kad būtų galima sumažinti ir apriboti nepageidaujamą laimikį, visų pirma laimikį, kurį sudaro mažiausio išteklių išsaugojimą užtikrinančio orientacinio dydžio nesiekiantys individai;
                  
               
                     (24)
                  
                  
                     be to, siekdamos sumažinti žuvų jauniklių mirtingumą, valstybės narės įsipareigoja nustatyti daugiau jauniklių augimo vietų;
                  
               
                     (25)
                  
                  
                     atitinkamos valstybės narės, vadovaudamosi bendra rekomendacija dėl vakarinės Viduržemio jūros dalies, skatina naudoti tralo maišą arba pailginamąją dalį iš tinklinio audinio T90, kurio akių dydis – 50 mm, ir toliau taikyti bandomuosius tikralaikius žvejybos draudimus;
                  
               
                     (26)
                  
                  
                     atnaujintose bendrose rekomendacijose siūlomos priemonės atitinka Reglamento (ES) Nr. 1380/2013 15 straipsnio 4 dalį bei 5 dalies c punktą ir 18 straipsnio 3 dalį, todėl jas galima įtraukti į Komisijos deleguotuoju reglamentu (ES) 2017/86 nustatytą išmetimo į jūrą mažinimo planą;
                  
               
                     (27)
                  
                  
                     smulkiųjų pelaginių žuvų, sužvejojamų vykdant tikslinę jų žvejybą, rūšims taikytinos de minimis išimtys nustatytos Komisijos deleguotajame reglamente (ES) 2018/161 (8). Smulkiųjų pelaginių žuvų, sužvejojamų vykdant demersinę žvejybą, rūšims taikytinos de minimis išimtys turėtų būti įtrauktos į Deleguotąjį reglamentą (ES) 2017/86;
                  
               
                     (28)
                  
                  
                     todėl Komisijos deleguotasis reglamentas (ES) 2017/86 turėtų būti atitinkamai iš dalies pakeistas;
                  
               
                     (29)
                  
                  
                     šiame reglamente numatytos priemonės daro tiesioginį poveikį Sąjungos laivų žvejybos sezono planavimui ir atitinkamai ekonominei veiklai, todėl šis reglamentas turėtų įsigalioti iš karto, kai tik bus paskelbtas. Jis turėtų būti taikomas nuo 2020 m. sausio 1 d.,
                  
               PRIĖMĖ ŠĮ REGLAMENTĄ:
         
            1 straipsnis
            Deleguotasis reglamentas (ES) 2017/86 iš dalies keičiamas taip:
            
                        1)
                     
                     
                        2 straipsnio e punktas pakeičiamas taip:
                        
                                    „e)
                                 
                                 
                                    pietrytinė Viduržemio jūros dalis– BVJŽK reguliuojami 14, 15, 16, 19, 20, 21, 22, 23, 24, 25, 26 ir 27 geografiniai parajoniai.“;
                                 
                              
                  
                        2)
                     
                     
                        3 straipsnio 1 dalies g–i punktai pakeičiami taip:
                        
                                    „g)
                                 
                                 
                                    raudonpelekiams pagelams (Pagellus bogaraveo), sužvejotiems žvejybos įrankiais su kabliukais ir ūdomis (LHP, LHM, LLS, LLD, LL, LTL, LX) vakarinėje Viduržemio jūros dalyje;
                                 
                              
                                    h)
                                 
                                 
                                    europiniams omarams (Homarus gammarus), sužvejotiems tinklais (GNS, GN, GND, GNC, GTN, GTR, GEN) ir bučiais bei gaudyklėmis (FPO, FIX) vakarinėje Viduržemio jūros dalyje, Adrijos jūroje ir pietrytinėje Viduržemio jūros dalyje;
                                 
                              
                                    i)
                                 
                                 
                                    paprastiesiems langustams (Palinuridae), sužvejotiems tinklais (GNS, GN, GND, GNC, GTN, GTR, GEN) ir bučiais bei gaudyklėmis (FPO, FIX) vakarinėje Viduržemio jūros dalyje, Adrijos jūroje ir pietrytinėje Viduržemio jūros dalyje.“;
                                 
                              
                  
                        3)
                     
                     
                        4 straipsnio 1 dalies a punkto iii–vi papunkčiai pakeičiami taip:
                        
                                    „iii)
                                 
                                 
                                    paprastųjų vilkešerių (Dicentrarchus labrax), mažųjų sargų (Diplodus annularis), dryžųjų dančiukų (Diplodus puntazzo), baltųjų sargų (Diplodus sargus), snapasnukių sargų (Diplodus vulgaris), gruperių merų (Epinephelus spp.), atlantinių dumblarausių karosų (Lithognathus mormyrus), sidabrinių pagelų (Pagellus acarne), raudonpelekių pagelų (Pagellus bogaraveo), raudonųjų pagelų (Pagellus erythrinus), paprastųjų pagrų (Pagrus pagrus), amerikinių rudųjų černų (Polyprion americanus), europinių jūrų liežuvių (Solea solea), auksaspalvių doradų (Sparus aurata) ir ilganosių rausvųjų krevečių (Parapenaeus longirostris) – ne daugiau kaip 5 % bendro metinio laivų, naudojančių dugninius tralus, sužvejoto tų rūšių individų laimikio;
                                 
                              
                                    iv)
                                 
                                 
                                    paprastųjų vilkešerių (Dicentrarchus labrax), mažųjų sargų (Diplodus annularis), dryžųjų dančiukų (Diplodus
                                       puntazzo), baltųjų sargų (Diplodus sargus), snapasnukių sargų (Diplodus vulgaris), gruperių merų (Epinephelus spp.), atlantinių dumblarausių karosų (Lithognathus mormyrus), sidabrinių pagelų (Pagellus acarne), raudonpelekių pagelų (Pagellus bogaraveo), raudonųjų pagelų (Pagellus erythrinus), paprastųjų pagrų (Pagrus pagrus), amerikinių rudųjų černų (Polyprion americanus), europinių jūrų liežuvių (Solea solea) ir auksaspalvių doradų (Sparus aurata) – ne daugiau kaip 3 % bendro metinio laivų, naudojančių žiauninius ir sieninius tinklus, sužvejoto tų rūšių individų laimikio;
                                 
                              
                                    v)
                                 
                                 
                                    paprastųjų vilkešerių (Dicentrarchus labrax), mažųjų sargų (Diplodus annularis), dryžųjų dančiukų (Diplodus puntazzo), baltųjų sargų (Diplodus sargus), snapasnukių sargų (Diplodus vulgaris), gruperių merų (Epinephelus spp.), atlantinių dumblarausių karosų (Lithognathus mormyrus), sidabrinių pagelų (Pagellus acarne), raudonųjų pagelų (Pagellus erythrinus), paprastųjų pagrų (Pagrus pagrus), amerikinių rudųjų černų (Polyprion americanus), europinių jūrų liežuvių (Solea solea) ir auksaspalvių doradų (Sparus aurata) – ne daugiau kaip 1 % bendro metinio laivų, naudojančių žvejybos įrankius su kabliukais ir ūdas, sužvejoto tų rūšių individų laimikio;
                                 
                              
                                    vi)
                                 
                                 
                                    europinių ančiuvių (Engraulis encrasicolus), europinių sardinių (Sardina pilchardus), paprastųjų skumbrių (Scomber spp.) ir paprastųjų stauridžių (Trachurus spp.) – ne daugiau kaip 5 % visos metinės laivų, naudojančių dugninius tralus, sužvejotos šių rūšių individų priegaudos;“;
                                 
                              
                  
                        4)
                     
                     
                        4 straipsnio 1 dalies b punkto v–viii papunkčiai pakeičiami taip:
                        
                                    „v)
                                 
                                 
                                    paprastųjų vilkešerių (Dicentrarchus labrax), mažųjų sargų (Diplodus annularis), dryžųjų dančiukų (Diplodus puntazzo), baltųjų sargų (Diplodus sargus), snapasnukių sargų (Diplodus vulgaris), gruperių merų (Epinephelus spp.), atlantinių dumblarausių karosų (Lithognathus mormyrus), sidabrinių pagelų (Pagellus acarne), raudonpelekių pagelų (Pagellus bogaraveo), raudonųjų pagelų (Pagellus erythrinus), paprastųjų pagrų (Pagrus pagrus), amerikinių rudųjų černų (Polyprion americanus), auksaspalvių doradų (Sparus aurata) ir ilganosių rausvųjų krevečių (Parapenaeus longirostris) – ne daugiau kaip 5 % bendro metinio laivų, naudojančių dugninius tralus, sužvejoto tų rūšių individų laimikio;
                                 
                              
                                    vi)
                                 
                                 
                                    paprastųjų vilkešerių (Dicentrarchus labrax), mažųjų sargų (Diplodus annularis), dryžųjų dančiukų (Diplodus
                                       puntazzo), baltųjų sargų (Diplodus sargus), snapasnukių sargų (Diplodus vulgaris), gruperių merų (Epinephelus spp.), atlantinių dumblarausių karosų (Lithognathus mormyrus), sidabrinių pagelų (Pagellus acarne), raudonpelekių pagelų (Pagellus bogaraveo), raudonųjų pagelų (Pagellus erythrinus), paprastųjų pagrų (Pagrus pagrus), amerikinių rudųjų černų (Polyprion americanus), europinių jūrų liežuvių (Solea solea) ir auksaspalvių doradų (Sparus aurata) – ne daugiau kaip 3 % bendro metinio laivų, naudojančių žiauninius ir sieninius tinklus, sužvejoto tų rūšių individų laimikio;
                                 
                              
                                    vii)
                                 
                                 
                                    paprastųjų vilkešerių (Dicentrarchus labrax), mažųjų sargų (Diplodus annularis), dryžųjų dančiukų (Diplodus puntazzo), baltųjų sargų (Diplodus sargus), snapasnukių sargų (Diplodus vulgaris), gruperių merų (Epinephelus spp.), atlantinių dumblarausių karosų (Lithognathus mormyrus), sidabrinių pagelų (Pagellus acarne), raudonųjų pagelų (Pagellus erythrinus), paprastųjų pagrų (Pagrus pagrus), amerikinių rudųjų černų (Polyprion americanus), europinių jūrų liežuvių (Solea solea) ir auksaspalvių doradų (Sparus aurata) – ne daugiau kaip 1 % bendro metinio laivų, naudojančių žvejybos įrankius su kabliukais ir ūdas, sužvejoto tų rūšių individų laimikio;
                                 
                              
                                    viii)
                                 
                                 
                                    europinių ančiuvių (Engraulis encrasicolus), europinių sardinių (Sardina pilchardus), paprastųjų skumbrių (Scomber spp.) ir paprastųjų stauridžių (Trachurus spp.) – ne daugiau kaip 5 % visos metinės laivų, naudojančių dugninius tralus, sužvejotos šių rūšių individų priegaudos;“;
                                 
                              
                  
                        5)
                     
                     
                        4 straipsnio 1 dalies c punkto iv–vii papunkčiai pakeičiami taip:
                        
                                    „iv)
                                 
                                 
                                    paprastųjų vilkešerių (Dicentrarchus labrax), mažųjų sargų (Diplodus annularis), dryžųjų dančiukų (Diplodus puntazzo), baltųjų sargų (Diplodus sargus), snapasnukių sargų (Diplodus vulgaris), gruperių merų (Epinephelus spp.), atlantinių dumblarausių karosų (Lithognathus mormyrus), sidabrinių pagelų (Pagellus acarne), raudonpelekių pagelų (Pagellus bogaraveo), raudonųjų pagelų (Pagellus erythrinus), paprastųjų pagrų (Pagrus pagrus), amerikinių rudųjų černų (Polyprion americanus), europinių jūrų liežuvių (Solea solea) ir auksaspalvių doradų (Sparus aurata) – ne daugiau kaip 5 % bendro metinio laivų, naudojančių dugninius tralus, sužvejoto tų rūšių individų laimikio;
                                 
                              
                                    v)
                                 
                                 
                                    paprastųjų vilkešerių (Dicentrarchus labrax), mažųjų sargų (Diplodus annularis), dryžųjų dančiukų (Diplodus puntazzo), baltųjų sargų (Diplodus sargus), snapasnukių sargų (Diplodus vulgaris), gruperių merų (Epinephelus spp.), atlantinių dumblarausių karosų (Lithognathus mormyrus), sidabrinių pagelų (Pagellus acarne), raudonpelekių pagelų (Pagellus bogaraveo), raudonųjų pagelų (Pagellus erythrinus), paprastųjų pagrų (Pagrus pagrus), amerikinių rudųjų černų (Polyprion americanus), europinių jūrų liežuvių (Solea solea) ir auksaspalvių doradų (Sparus aurata) – ne daugiau kaip 3 % bendro metinio laivų, naudojančių žiauninius ir sieninius tinklus, sužvejoto tų rūšių individų laimikio;
                                 
                              
                                    vi)
                                 
                                 
                                    paprastųjų vilkešerių (Dicentrarchus labrax), mažųjų sargų (Diplodus annularis), dryžųjų dančiukų (Diplodus puntazzo), baltųjų sargų (Diplodus sargus), snapasnukių sargų (Diplodus vulgaris), gruperių merų (Epinephelus spp.), atlantinių dumblarausių karosų (Lithognathus mormyrus), sidabrinių pagelų (Pagellus acarne), raudonųjų pagelų (Pagellus erythrinus), paprastųjų pagrų (Pagrus pagrus), amerikinių rudųjų černų (Polyprion americanus), europinių jūrų liežuvių (Solea solea), europinių paprastųjų jūrinių lydekų (Merluccius merluccius) ir auksaspalvių doradų (Sparus aurata) – ne daugiau kaip 1 % bendro metinio laivų, naudojančių žvejybos įrankius su kabliukais ir ūdas, sužvejoto tų rūšių individų laimikio;
                                 
                              
                                    vii)
                                 
                                 
                                    europinių ančiuvių (Engraulis encrasicolus), europinių sardinių (Sardina pilchardus), paprastųjų skumbrių (Scomber spp.) ir paprastųjų stauridžių (Trachurus spp.) – ne daugiau kaip 5 % visos metinės laivų, naudojančių dugninius tralus, sužvejotos šių rūšių individų priegaudos.“
                                 
                              
                  
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Jis taikomas nuo 2020 m. sausio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. rugpjūčio 29 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 354, 2013 12 28, p. 22.
         
            (2)  2019 m. birželio 20 d. Europos Parlamento ir Tarybos reglamentas (ES) 2019/1241 dėl žuvininkystės išteklių išsaugojimo ir jūrų ekosistemų apsaugos taikant technines priemones, kuriuo iš dalies keičiami Tarybos reglamentai (EB) Nr. 1967/2006, (EB) Nr. 1224/2009 ir Europos Parlamento ir Tarybos reglamentai (ES) Nr. 1380/2013, (ES) 2016/1139, (ES) 2018/973, (ES) 2019/472 ir (ES) 2019/1022 ir panaikinami Tarybos reglamentai (EB) Nr. 894/97, (EB) Nr. 850/98, (EB) Nr. 2549/2000, (EB) Nr. 254/2002, (EB) Nr. 812/2004 bei (EB) Nr. 2187/2005 (OL L 198, 2019 7 25, p. 105).
         
            (3)  2019 m. birželio 20 d. Europos Parlamento ir Tarybos reglamentas (ES) 2019/1022, kuriuo nustatomas daugiametis vakarų Viduržemio jūros demersinių išteklių žvejybos valdymo planas ir iš dalies keičiamas Reglamentas (ES) Nr. 508/2014 (OL L 172, 2019 6 26, p. 1).
         
            (4)  2016 m. spalio 20 d. Komisijos deleguotasis reglamentas (ES) 2017/86, kuriuo nustatomas tam tikrai priedugnio žvejybai Viduržemio jūroje taikomas žuvų išmetimo į jūrą mažinimo planas (OL L 14, 2017 1 18, p. 4).
         
            (5)  2017 m. spalio 23 d. Komisijos deleguotasis reglamentas (ES) 2018/153, kuriuo iš dalies keičiamas Deleguotasis reglamentas (ES) 2017/86, kuriuo nustatomas tam tikrai priedugnio žvejybai Viduržemio jūroje taikomas žuvų išmetimo į jūrą mažinimo planas (OL L 29, 2018 2 1, p. 1).
         
            (6)  2018 m. spalio 18 d. Komisijos deleguotasis reglamentas (ES) 2018/2036, kuriuo iš dalies keičiamas Deleguotasis reglamentas (ES) 2017/86, kuriuo nustatomas tam tikrai priedugnio žvejybai Viduržemio jūroje taikomas žuvų išmetimo į jūrą mažinimo planas (OL L 327, 2018 12 21, p. 27).
         
            (7)  https://stecf.jrc.ec.europa.eu/plen1902
         
            (8)  2017 m. spalio 23 d. Komisijos deleguotasis reglamentas (ES) 2018/161, kuriuo nustatoma įpareigojimo iškrauti laimikį de minimis išimtis, taikoma tam tikrai smulkiųjų pelaginių žuvų žvejybai Viduržemio jūroje (OL L 30, 2018 2 2, p. 1).